# Referat taktisk samhandlingsgruppe 03.04.20

Til stades: Øystein Furnes, Tone Holvik, Jan Helge Dale, Thomas Vingen Vedeld, Frode Myklebust, Jan Helge Dale, Leiv Erik Husabø, Elin Sørbotten, Torgeir Finjord, Kari Furevik, Anne Stubdal

Møteleiar: Trine Vingsnes

Referent: Vidar Vie

1. Referat/aksjonspunkt og sakliste

*Referat er godkjent*

|  |  |  |  |
| --- | --- | --- | --- |
| Nr. | Aksjonspunkt | Ansvarleg | Status |
|  | Lage utkast brev oppsummering og vurdering av status for samla kapasitet i Helse Førde og kommunane. | Helse Førde | *Ferdig laga – og sendt ut i føremiddag.* |
|  | Dele prediksjonsmodell med kommunane | Helse Førde | *Er sendt ut* |
|  | Gjere kjent ordninga med pasienttransport når den er godkjent og avklare kor mange bilar det er snakk om. | Helse Førde | *Blir gjort i møtet* |
|  | Dele etiske retningslinjer knytt til koronaepidemien med Taktisk samhandlingsgruppe | Helse Førde | *Skjer når dei er klare* |

1. Utsendt brev (vedlagt) og arbeidet vårt
	1. Kommentarar – vurdere om nyttig over påske?

*God tilbakemelding på innhaldet i brevet og at det var naudsynt å sende ut. Tar vurdering over påske på vidare behov for slike brev.*

* 1. Evaluere nytten av gruppa over påske?

***Konklusjon:*** *Gjennomfører sjølvevaluering i neste møte, også i lys av andre eksisterande strukturar.*

1. Status covid-19
	1. Helse Førde

*Vingsnes gjekk gjennom lysbilete som viste inn- og utstraumar av pasientar, og intensivpasientar, i Helse Vest og Helse Førde.*

***Konklusjon:*** *Helse Førde sender ut denne type informasjon to gongar ii veka.*

*Vingsnes gjekk gjennom prediksjonsmodell, og presiserte at den er unnatake offentlegheit fordi det er stor uvisse grunna talgrunnlaget. Vedvarandre stabil og positiv trend i heile regionen.*

* *Det er også ønskje om data knytt til kommunale tilbod når det kjem*
	1. Kommunane

*Få tilfelle av nye smitta i kommunane.*

1. Prediksjon, v/TV
	1. Eventuelle nye resultat frå arbeid med prediksjonsmodellar
	2. OBS: Stor usikkerheit, unngå offentleggjering om mogleg

*Gjennomgått i sak 3 a*

1. Informasjon og problemstillingar frå kommunane
* *Brukar tida til opplæring, utsjekk av smitteprosedyrar og etablering av kohortar.*
* *Særleg opptekne av smittevernutstyr. Mangelen på det kan hindre etablering av kohortar.*
* *Tone Holvik orienterte om kva som blir levert til kommunane i dag. Blir levert smittefrakkar, visir (ikkje til alle) og munnbind. Ingen grunnpakke – alt blir fordelt etter folketal.*
* *Helse Førde har oppretta ein kontaktperson – Hilde Kristin Hårklau som kommunane kan kontakte med omsyn til kvalitetssikring av leverandør. Namnet blir sendt ut til kommunane.*
* *KS har engasjert seg i fordelinga mellom helseføretak og kommunar.*
1. Samhandling
	1. Rådmannsutvalet konstituert

*Sørbotten orienterte om at det har vore konstituerande møte i dag. Utvalet ønskjer eit møte med kommunelegane i taktisk samhandlingsgruppe, også for å diskutere fordeling av smittevernutstyr.*

*Helse Førde: Håpar dei kommunale representantane i denne gruppa vil arbeide for at det blir etablert ei gruppe som kan handtere smittevernutstyr.*

* 1. FM: Nytt?
		1. Resultat kartlegging O2 i kommunane

*Dale: Fristen var i går klokka 12.00. Fylkesmannen kommenterte i møtet i går at dei ser det er litt utfordringar på dette området. Kinn har sjekka vidare hos leverandørar og ser at det er mogeleg å få tak i utstyr.*

*Saknar nasjonale retningslinjer for bruk av oksygen i kommunehelsetenesta og spesialisthelsetenesta.*

*Vingsnes: Også viktig tema for helseføretaka.*

***Konklusjon:*** *begge partane tek dette opp med fylkesmannen.*

1. Informasjon og problemstillingar frå Helse Førde:
	1. Kort informasjon om etikkarbeidet i HF og moglegheit for samhandling

*Vingsnes:*

* *Klinisk etikk-komité har i sitt mandat å bruke etikkmodellen for å kome med tilrådingar både til helseføretak og kommunane. Blir arbeidd med å lage ei «lett-utgåve» av komiteen som kan delta i problemstillingar og diskusjonar. Ser også for seg at dei kan stille med fagpersonar som kan diskutere etiske problemstillingar. Vil kome ut informasjon om det relativt raskt.*
* *Kompetansesenter i lindrande behandling i Bergen er i gang med å utarbeid rettleiar for covid 19-pasientar. Det palliative teamet stiller seg til disposisjon for rådgiving og vurderer å lage undervisningsopplegg som rettar seg mot sjukeheimslegar/-personale som baserer seg på info frå kompetansesenteret. Også diskutert korleis hjelpe til i palliative situasjonar på sjukeheimar. Har hatt ein undervisning ut mot sjukeheimar nyleg – 70-80 som deltok. Ventar rettleiaren over påske.*

*Dale: Dette er absolutt interessant. Ber Helse Førde ta med seg kva medikamentlager som skal byggast opp rundt dei kommunale tilboda. Føreslår eit regionalt lager på apotek – slik at ikkje alle må bygge opp lager.*

***Konklusjon:*** *Tek det med attende til Helse Førde.*

* 1. Ny prosess omkring test-kriterier i HV

*Vingsnes orienterte om prosess rundt test-kriterier i Helse Vest. Etter ein del diskusjon er dette framleis gruppene som skal prioriterast:*

* *Innlagde sjukehus og sjukeheimar*
* *Nøkkelpersonell*

*På spørsmål orienterte Vingsnes om testmetodar:*

* *Det er utvikla hurtigtestar for påvising av virus, Helse Førde har bestilt. Usikkert leveringstidspunkt.*
* *Det er også utvikla hurtigtestar for påvising av antistoff. P.t. ikkje bestilt, men også aktuelt etter kvart.*
* *Eit konsept (ny teknologi for viruspåvising) er utvikla på NTNU. Denne er krevjande metodisk og teknologisk, og p.t. ikkje innan rekkevidde å ta i bruk i vår mikrobiologiske avdeling.*
	1. Pasientrettigheiter som er suspenderte:
		1. Innan 30 dagar vurdere tilvisingar
		2. Plikt til å sette frist for start beh.
		3. Melde Helfo v/fristbrot

*Vingsnes: Nærmar oss 7000 avlyste polikliniske konsultasjonar. Nokre avdelingar har sendt ut informasjon.*

*Furnes: Erfaring frå radiologisk avdeling: sjukepleiarar som i permisjonstida har arbeidd med tuberkuløse og treng røntgen før dei kan starte i arbeid igjen som har blitt avvist.*

*Vingsnes: Må ha løpande dialog med dykk - skjønsmessig forvaltning og fagleg vurdering i høve kva som kan/skal utsetjast.*

*Stubdal: Fått brev frå radiologisk avdeling om retningslinjer. Viss dei ikkje er gjeldande lenger må vi få det revidert. Saknar tilsvarande informasjon frå mange av dei ande avdelingane.*

*Vedeld: Besøk av pårørande i psykisk helsevern synes å ha blitt skrudd vel stramt til – ønsker at det vert vurdert.*

***Konklusjon:*** *Tar det tilbake til Helse Førde*

* 1. Pasientreiser: Fekk retningslinjene frå helsedir. 01.04., forhåpentlegvis klare for å kunne ta drosjetransportar for mistenkt/bekrefta smitta innan kort tid

*Har kome retningslinjer frå direktoratet. Helse Førde har avtale med transportørar – litt større bilar for å sikre avstand i bilar. Skal vere opplæring, og siktar mot at det er på plass tysdag etter påske.*

*Ambulansetenesta ynskjer å forsere arbeidet med å etablere ein kvit bil for å kunne bruke den til ein del transportar som ikkje går via drosje.*

* *Kommunane poengterte at det er eit løpande behov for transport og håpar at ordninga med drosjene kan bli klar før påske.*

***Konklusjon:*** *Helse Førde tek dette opp.*

* 1. Tvungen isolasjon etter smittevernloven i ulike einingar – status

*Helse Førde har søkt om isolering på PHV. Helsedirektoratet har svart i dag at dei meiner helseføretaka ikkje treng å søkje om dette.*

Aksjonspunkt etter møtet:

|  |  |  |  |
| --- | --- | --- | --- |
| Nr. | Aksjonspunkt | Ansvarleg | Frist |
|  | Vurdering av nyhendebrev frå gruppa | Trine Vingsnes | Over påske |
|  | Evaluering av gruppa | Trine Vingsnes | Over påske |
|  | Utsending av informasjon om status Covid-19 2 x pr. veke | Helse Førde |  |
|  | Melde til fylkesmannen behov for nasjonale retningsliner i høve O2-behandling på ulike nivå | Helse Førde / kommunane | Veke 15 |
|  | Tilråding medikamentlager for palliativ behandling  | Trine Vingsnes |  |
|  | Ordning for transport av mistenkt smitta i drosje før påske | Trine Vingsnes  | Snarast melding til pasientreiser |